સુદીપ્ત મિશ્રા, ભોપાલ: ભોપલના બહારના વિસ્તારમાં આવેલી નાનકડી દુકાનમાં આદેશ ખમારા દિવસે સિલાઈ મશીન પર કપડા સીવતો અને રાત્રે જ્યારે ઊંઘવા જતો ત્યારે પલંગમાં પડ્યા પડ્યા તેને ખતરનાક ઘટનાઓને અંજામ આપવાના વિચારો આવતા. આ દરમિયાન તે પોતાની જાતને કુહાડીની ધાર કાઢતાં કે જલ્લાદની જેમ ફાંસીનો ગાળિયો તૈયાર કરતા જોતો હશે. હત્યાઓની શરૂઆત થઈ 2010માં, પ્રથમવાર મહારાષ્ટ્રનું અમરાવતી અને પછી નાસિક. એ પછી તો જાણે મધ્યપ્રદેશમાં મૃતદેહો મળવાનો સિલસિલો શરૂ થયો.